
Παρασκευή, 28 Αυγούστου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό  και διάσωση των 32 και των 76 αλλοδαπών στην Ιεράπετρα – Προσάραξη Ι/Φ σκάφους στην Αμοργό - Τραυματισμός επιβάτιδας Θ/Γ σκάφους και σύλληψη του κυβερνήτη του στους Οθωνούς  – Πρόσκρουση Ε/Γ – Ο/Γ πλοίου στο Μαντούδι - Θάνατος αλλοδαπού επιβάτη σκάφους αναψυχής στο Νέο Μαρμαρά - Διακομιδές ασθενών

Συνέχεια ενημέρωσης:
Αναφορικά με τον εντοπισμό και διάσωση 32 αλλοδαπών στη θαλάσσια περιοχή 57 ν.μ. νότια της Ιεράπετρας τις πρώτες πρωινές ώρες χθες, συνελήφθη ένας 17χρονος αλλοδαπός (υπήκοος Σουδάν) εξ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν τις πρωινές ώρες την 24.08.2026 από τις ακτές της Λιβύης για την μεταφορά τους στην Ελλάδα.

Συνέχεια ενημέρωσης:
Αναφορικά με τον εντοπισμό και διάσωση 76 αλλοδαπών στη θαλάσσια περιοχή 50 ν.μ. νότια της Ιεράπετρας τις πρώτες πρωινές ώρες της 26.08.2026, συνελήφθη ένας 17χρονος αλλοδαπός (υπήκοος Ν. Σουδάν) εξ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 18χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν την 23.08.2026 από τις ακτές της Λιβύης για την μεταφορά τους στην Ελλάδα.

*****

Τις βραδινές ώρες χθες, ενημερώθηκε η Λιμενική Αρχή της Αμοργού για την προσάραξη ενός ιστιοφόρου (Ι/Φ) σκάφους, σημαίας Βρετανίας, σε βραχώδη αβαθή στη θαλάσσια περιοχή Καλοταρίτισσας νότια νήσου Αμοργού, με δύο αλλοδαπούς επιβαίνοντες (1 υπήκοος Πολωνίας και 1 υπήκοος Ουκρανίας). Αμέσως ενεργοποιήθηκε το τοπικό σχέδιο έκτακτης ανάγκης και στο σημείο έσπευσαν το επιβατηγό – τουριστικό (Ε/Γ-Τ/Ρ) σκάφος «ΧΟΖΟΒΙΩΤΙΣΣΑ» Ν.Ν. 70 καθώς και ένα περιπολικό όχημα Λ.Σ.-ΕΛ.ΑΚΤ. από την ξηρά. Έγιναν προσπάθειες αποκόλλησης του Ι/Φ με αρνητικά αποτελέσματα, ενώ οι 2 επιβαίνοντες του σκάφους, καλά στην υγεία τους, εξήλθαν στη στεριά με ίδιες δυνάμεις. Από τη Λιμενική Αρχή της Αμοργού, απαγορεύτηκε ο απόπλους του Ι/Φ, μέχρι την προσκόμιση βεβαιωτικού αξιοπλοΐας.

*****

Τις μεσημβρινές ώρες χθες, ενημερώθηκαν οι Λιμενικές Αρχές των Οθωνών και της Κέρκυρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για τον τραυματισμό μίας 32χρονης αλλοδαπής επιβάτιδας (υπηκόου Ιταλίας) θαλαμηγού (Θ/Γ) σκάφους σημαίας Ιταλίας, το οποίο ήταν αγκυροβολημένο στη θαλάσσια περιοχή του όρμου Καλυψούς ν. Οθωνών με επτά (7) αλλοδαπούς επιβαίνοντες (υπηκόους Ιταλίας). Συγκεκριμένα, ο 52χρονος χειριστής του σκάφους κατά την ολοκλήρωση χειρισμών μετακίνησης θέσεως προκάλεσε τον τραυματισμό στο δεξί κάτω άκρο της 32χρονης, η οποία επέβαινε στο βοηθητικό σκάφος του Θ/Γ και προσπάθησε, πέφτοντας στη θάλασσα, να επιβιβαστεί στο Θ/Γ σκάφος. Αμέσως, στην περιοχή έσπευσε Περιπολικό σκάφος Λ.Σ.-ΕΛ.ΑΚΤ., στο οποίο επέβαινε ιατρός, για την παροχή των πρώτων βοηθειών. Η 32χρονη μεταφέρθηκε με το Θ/Γ, συνοδεία του ΠΛΣ στο λιμάνι Ημερολιάς Κασσιώπης και στη συνέχεια με ασθενοφόρο όχημα του ΕΚΑΒ στο Γενικό Νοσοκομείο Κέρκυρας. Λόγω της σοβαρότητας του τραυματισμού, πραγματοποιήθηκε αεροδιακομιδή της 32χρονης στο Πανεπιστημιακό Νοσοκομείο Ιωαννίνων. Από το Κεντρικό Λιμεναρχείο Κέρκυρας, που διενεργεί την προανάκριση, συνελήφθη ο 52χρονος χειριστής του Θ/Γ για παράβαση του άρθρου 310 του Π.Κ. (Βαριά σωματική βλάβη).

*****

Τις μεσημβρινές ώρες χθες, το επιβατηγό - οχηματαγωγό (Ε/Γ-Ο/Γ) πλοίο «ΝΗΣΟΣ ΑΙΓΙΝΑ» Ν.Π. 12739, κατά τη διαδικασία χειρισμών πρόσδεσής του, προσέκρουσε με το αριστερό τμήμα της πλώρης του στον προβλήτα του λιμένα Κυμασίου Μαντουδίου. Το πλοίο, το οποίο εκτελούσε προγραμματισμένο δρομολόγιο από το Μαντούδι για Σκιάθο , Γλώσσα, Σκιάθο και Μαντούδι με 77 επιβάτες, 20 Ι.Χ.Ε. οχήματα και 1 δίκυκλο, κατέπλευσε αυτοδύναμα στο λιμάνι, όπου αποβιβάστηκαν οι επιβάτες και εκφορτώθηκαν τα οχήματα με ασφάλεια. Από τη Λιμενική Αρχή Μαντουδίου απαγορεύτηκε ο απόπλους του πλοίου, μέχρι την προσκόμιση βεβαιωτικού διατήρησης κλάσης από τον νηογνώμονα που το παρακολουθεί, ενώ συνελήφθη ο 51χρονος πλοίαρχος για παράβαση των άρθρων 273 και 378 του Π.Κ., σε συνδυασμό με το άρθρο 225 του Κ.Δ.Ν.Δ.. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Τις πρωινές ώρες σήμερα, κατόπιν προσκόμισης διατήρησης κλάσης από τον νηογνώμονα που το παρακολουθεί και διενέργειας επιθεώρησης, έγινε άρση απαγόρευσης απόπλου.

*****

Τις απογευματινές ώρες χθες, ενημερώθηκε η Λιμενική Αρχή του Νέου Μαρμαρά, ότι 66χρονος αλλοδαπός επιβάτης (υπήκοος Ισραήλ) σκάφους αναψυχής σημαίας Πολωνίας, έχρηζε μεταφοράς σε νοσοκομείο, λόγω έντονης αδιαθεσίας. Ο 66χρονος παρελήφθη από ασθενοφόρο όχημα του ΕΚΑΒ και κατά την διακομιδή του, υπέστη καρδιακή ανακοπή και έχασε τις αισθήσεις του, ενώ στη συνέχεια μεταφέρθηκε στο Κέντρο Υγείας Αγίου Νικολάου Χαλκιδικής όπου διαπιστώθηκε ο θάνατός του. Από το Γ΄ Λιμενικό Τμήμα Νέου Μαρμαρά του Λιμεναρχείου Ιερισσού που διενεργεί τη προανάκριση, παραγγέλθηκε η διενέργεια νεκροψίας – νεκροτομής στην Ιατροδικαστική Υπηρεσία Θεσσαλονίκης.

*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-52χρονης, από το λιμάνι της Ίου στο λιμάνι του Αθηνιού της Θήρας, με το Ε/Γ – Τ/Ρ «ΣΗ ΣΤΑΡ» Ν. Θήρας 68,
-28χρονης, από το λιμάνι Πίσω Αετού Ιθάκης στο λιμάνι της Σάμης Κεφαλληνίας, με Περιπολικό σκάφος Λ.Σ.-ΕΛΑ.ΚΤ. και
-39χρονου, από το λιμάνι της Τήνου στο λιμάνι της Σύρου, με το Ε/Γ – Τ/Ρ «ΝΗΣΟΣ ΤΗΝΟΣ» Ν.Τ. 25.

